《琵琶仙 席芍阶姬人黄花比瘦遗照》
清代·席佩兰

人淡如秋，抱清影，瘦与黄花为伴。剜翠同住寒山，冰纹奈弦断。

生撇下、红绡玉舞，数锦瑟、年华刚满。寄恨春篱，珊珊琼佩，凉月分半。

还记取、称药添香，为夫婿、沉疴礼星汉。消却一奁秾翠，付霜边愁管。

纵觅得、前番獭髓，定难医、蝶梦春短。想见鹦鹉无声，夜虫悽怨。

作者简介：江苏吴县人，字道华，一字韵芬，号浣云，诗人常熟孙原湘妻。亦工诗，为袁枚随园女弟子之冠。有《长真阁稿》。